proxectonos/corpus_dominio_legal_administrativo_tmp huggingface dataset:
APROBACIÓN, EXPOSICIÓN AO PÚBLICO E COBRANZA DO PADRÓN DO PREZO PÚBLICO DO SERVIZO DE AXUDA NO FOGAR (SAF) XUÑO 2021
ADMINISTRACIÓN LOCAL — Municipal — Cangas (Recadación, 23/07/2021)

A ALCALDÍA-PRESIDENCIA, mediante Resolución de data 15 de xullo de 2021, RESOLVEU PRIMEIRO: Aprobar a lista cobratoria do prezo público pola prestación do Servizo Municipal de Axuda no Fogar (SAF) do Concello de Cangas correspondente a mes de XUÑO de 2021, autorizados ó Ordenanza reguladora do Prezo Público correspondente. SEGUNDO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A publicación deste anuncio produce os efectos de notificación expresa ao abeiro do disposto no artigo 102.3 da Lei 58/2003, de 17 de decembro, xeral tributaria; e de anuncio de cobranza segundo o disposto no artigo 24 do Real Decreto 939/2005, de 29 de xullo, que aproba o regulamento xeral de recadación. TERCEIRO: A partir do día seguinte ó da publicación do anuncio no Boletín Oficial da Provincia, a lista cobratoria permanecerá exposta ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. CUARTO: Establécese o período voluntario de cobranza entre os días 16 de xullo e o 14 de setembro de 2021. O cargo en conta dos recibos domiciliados será o día 20 de xullo de 2021. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. QUINTO: Contra a presente resolución e a lista cobratoria que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
SEGUNDA CONVOCATORIA PROCESO SELECTIVO PROCEDEMENTO INTEGRACIÓN POLICÍA LOCAL
ADMINISTRACIÓN LOCAL — Municipal — Nigrán (Persoal, oposicións, 26/07/2021)

O 18.06.2021 a Alcaldía-Presidencia do Concello de Nigrán aprobou a segunda convocatoria do procedemento extraordinario de integración no corpo da policía local previsto na disposición adicional segunda da Lei 4/2007, do 20 de abril, de coordinación de policías locais de Galicia, mediante o sistema de concurso – oposición, en execución da sentenza do Tribunal Superior de Xustiza de Galicia do 18.12.2014 (po 4303/2011). Esta convocatoria se desenvolverá de acordo coas bases aprobadas por resolución de Alcaldía-Presidencia de 18.12.2019 (2019002555), publicadas no Boletín Oficial da Provincia de Pontevedra número 37 do 24.02.2020 e rectificadas por resolución do 01.02.2021 (2021000153) e publicada no Boletín Oficial da Provincia de Pontevedra número 30 de 15.02.2021. Tamén se poden consultar na sede electrónica do concello: http://sede.nigran.org/public/bulletin/bulletin-details.xhtml? idtaskdata=7786489 O prazo para a presentación de solicitudes será de 20 días naturais, contados a partir do día seguinte ao da publicación da convocatoria no Boletín Oficial do Estado. En Nigrán, á data da sinatura electrónica O Alcalde, Juan A. González Pérez
APROBACIÓN INICIAL DE EXPEDIENTE DE MODIFICACIÓN DE CRÉDITOS POR CRÉDITO EXTRAORDINARIO Nº 1/2021
ADMINISTRACIÓN LOCAL — Municipal — Caldas de Reis (Presupostos e cadros de persoal, 04/08/2021)

Aprobado inicialmente polo Pleno da Corporación en sesión extraordinaria celebrada en data 26 de xullo de 2021, o expediente de modificación de créditos que de seguido se detalla: En cumprimento do que se dispón no artigo 169.1 por remisión do 177.2 do Real decreto 2/2004, do 5 de marzo, polo que se aproba o Texto Refundido da Lei Reguladora das Facendas Locais, sométense os expedientes a exposición pública polo prazo de quince días contados dende o día seguinte da inserción deste anuncio no Boletín Oficial da Provincia, para que os interesados poidan examinar o expediente e presentar as reclamacións que estimen oportunas. De conformidade co acordo adoptado, as modificacións de créditos consideraranse definitivamente aprobadas, se durante o citado prazo non se presentan reclamacións. En Caldas de Reis a 27 de xullo de 2021 O Alcalde Asdo. Juan Manuel Rey Rey Documento asinado dixitalmente
EXPOSICIÓN PÚBLICA E COBRANZA DO IMPOSTO SOBRE VEHÍCULOS DE TRACCIÓN MECÁNICA ANO 2021
ADMINISTRACIÓN LOCAL — Municipal — Vilagarcía de Arousa (Recadación, 24/06/2021)

Lugar: Departamento de Rendas Aprobado por Resolución de Alcaldía de data 16.06.2021 o Padrón Fiscal do Imposto sobre vehículos de tracción mecánica, para o actual exercicio, queda exposto ao público durante o prazo de 20 días hábiles, que empezarán a contar dende o día seguinte ó da inserción deste edicto no Boletín Oficial da Provincia. O presente anuncio ten carácter de notificación colectiva ao abeiro do artigo 102.3 da Lei 58/2003, de 17 de decembro, xeral tributaria. Contra as débedas consignadas no Padrón contributivo e notificadas colectivamente mediante o presente anuncio, os interesados poderán interpor os seguintes recursos: 1.—Reposición, perante a Alcaldía deste Concello, no prazo dun mes, contado dende o día seguinte ó da finalización da exposición pública do padrón, que se entenderá rexeitado se ó transcorrer un mes dende a súa presentación non se resolve de maneira expresa.2.—Contencioso-administrativo, perante o Xulgado do Contencioso-Administrativo, no prazo de dous meses se a resolución do recurso de reposición é expresa, e no prazo de 6 meses dende a súa interposición, se non o fose.3.—Poderá interporse calquera outro recurso que ós interesados consideren oportuno. a) Período de cobro: do 21 de xuño do 2021 ao 23 de agosto do 2021. b) Data de cargo en conta dos recibos domiciliados: 5 de xullo de 2021. c) Forma de pago.— En calquera oficina das seguintes entidades colaboradoras na recadación municipal, no horario de caixa de cada entidade, co documento de pago (recibo) que se enviarán ao domicilio declarado do contribuínte por correo ordinario. No caso de perda do devandito recibo, o obrigado ó pagamento poderá, ata o último día do período voluntario, obter un duplicado na Oficina Virtual Tributaria do Concello de Vilagarcía de Arousa ou nas oficinas da Recadación Municipal, de 8.00 a 14.00 horas. d) Domiciliación.— Os contribuíntes poderán domiciliar o pago na súa conta bancaria. Para elo dirixirán comunicación á Recadación Municipal ao menos 15 días antes meses antes do comezo do período recadatorio. Noutro caso, producirá efectos a partir do período seguinte. e) Advertencia.—Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, conforme ao establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Vilagarcía de Arousa, na data da sinatura electrónica. O Alcalde Alberto Varela Paz
DH. A36.54852 Mª ADELINA RUIBAL RUIBAL, SOLICITUDE DE APROVEITAMENTO DE AUGAS NO LUGAR DE GONTADE, PARROQUIA DE REBÓN (SAN PEDRO) MORAÑA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 23/02/2021)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. SOLICITANTE: Sandra Virginia El Kallali Berchid CAUDAL: 1066,66 m3/ano DESTINO: rega ORIXE: río Xundeiro (parc.9007, pol.47 do catastro de Moraña) LUGAR: Gontade PARROQUIA: Rebón (San Pedro) CONCELLO: Moraña A auga cáptase mediante presa en pedra á altura da parc.184, pol.47, e condúcese por canle en terra para a rega das parcs.184 e 169 do pol.47 de Moraña. Preténdese construír muro contención en pedra a seguir da presa e a nivel co chan na parc.184, reparar un tramo da canle en terra engadindo cano fibrocemento no recheo que estará dotado de comporta de regulación do caudal e encher un foxo que produciron as inundacións na antedita parcela. O que se fai público para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Moraña ou nas oficinas deste servizo, situadas na rúa San Salvador, 2, 4º, Vigo, onde estará exposto o expediente de que se trata. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
RELACIÓN DE ASPIRANTES QUE SUPERARON O TERCEIRO EXERCICIO E APERTURA DA FASE DE CONCURSO DO PROCESO SELECTIVO CONVOCADO PARA CUBRIR UNHA PRAZA DE TÉCNICO/A MEDIO/A EN ORGANIZACIÓN INCLUÍDA NA OFERTA DE EMPREGO PÚBLICO 2018 (CE2021F)
ADMINISTRACIÓN LOCAL — Provincial — Deputación Provincial (Persoal, oposicións, 04/11/2021)

Advertidos erros no anuncio publicado, procédese a efectuar as oportunas rectificacións: De acordo co previsto na base décimo oitava da convocatoria, unha vez finalizada a fase de oposición, as persoas que a superen e reúnan os requisitos da convocatoria recibirán un código de inscrición, a través dunha mensaxe SMS, que permitirá a presentación da documentación relativa á fase de méritos. A presentación da documentación acreditativa dos méritos realízase a través do formulario normalizado “217424/1 Solicitude de admisión a procesos selectivos–Anexo I méritos na fase do concurso”, dispoñible na sede electrónica da Deputación de Pontevedra (https://sede.depo. gal). Cada mérito alegado deberá ter incorporado o seu documento acreditativo e dixitalizado. Os documentos achegados deberán ter o formato PDF e o tamaño máximo permitido por ficheiro será de 3 MB. Unha vez subida toda a documentación o sistema xerará unha instancia na que se incluirá a enumeración e a denominación dos documentos adxuntos ao formulario de presentación, seguido da pegada dixital (hash) de cada un deles. Para formalizar a acreditación dos méritos achegados as persoas interesadas deberán presentar, preferentemente por medios electrónicos, a instancia xerada a través do formulario normalizado, dispoñible na sede electrónica da Deputación de Pontevedra (https://sede.depo. gal) ou, opcionalmente, de xeito presencial en calquera dos lugares e rexistros establecidos na normativa reguladora do procedemento administrativo común. Para a presentación das solicitudes a través do rexistro electrónico a sede electrónica da Deputación de Pontevedra admite os certificados electrónicos do sistema Cl@ve, que contempla a utilización de sistemas de identificación baseados en claves concertadas (sistemas de usuario e contrasinal) e os certificados electrónicos (incluído o DNIe). O prazo para presentar as solicitudes será de 10 días hábiles, contados a partir do día seguinte ao da publicación dos resultados definitivos da fase de oposición que se publicará no BOPPO, na sede electrónica e no taboleiro de anuncios da Deputación, de conformidade co establecido no artigo 45 da LPACAP. A secretaria do tribunal Asinado dixitalmente á marxe
APROBACIÓN DEFINITIVA EXPEDIENTE DE CRÉDITO EXTRAORDINARIO 02/2021 CON CARGO A BAIXAS NOUTRAS APLICACIÓNS
ADMINISTRACIÓN LOCAL — Municipal — Mos (Presupostos e cadros de persoal, 07/07/2021)

En cumprimento do disposto polo artigo 169.3 e 177.2 do Real decreto lexislativo 2/2004, de 5 de marzo, polo que se aproba o texto refundido da lei reguladora das facendas locais, e artigos 20.1 e 42.1 do Real Decreto 500/90, do 20 de abril, procédese á publicar o resumo por capítulos dos mencionados expedientes, que se corresponde co seguinte detalle: En virtude do disposto nos artigos 177.2 en relación co 171 do RDLex.2/2004 e 38.3 en relación co 23.1 do RD 500/1990, contra esta aprobación definitiva poderá interpoñerse directamente recurso contencioso-administrativo na forma e prazos que establecen as normas de dita xurisdición. O que se fai público para xeral coñecemento e efectos. En Mos, A Alcaldía. Asdo.: Nidia Mª Arévalo Gómez Documento asinado electrónicamente
APROBACIÓN INICIAL TERCEIRA MODIFICACIÓN ANEXO DE SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 07/10/2021)

Aprobado inicialmente polo Pleno da Corporación, en sesión ordinaria celebrada o día 28 de setembro, a terceira modificación do Anexo de subvencións nominativas que figuran no Orzamento deste Concello do ano 2021, e en cumprimento do disposto no artigo 169.1 do Texto Refundido da Lei Reguladora de Facendas Locais, aprobada por Real Decreto Lexislativo 2/2004, de 5 de marzo, exponse ao público polo prazo de quince dias hábiles, para que durante o citado prazo, poidan formularse as reclamacións e suxestións que consideren oportunas ante o Pleno. A modificación considerarase definitivamente aprobada se durante o citado prazo non se presentan reclamacións; en caso contrario o Pleno disporá dun prazo de un mes para resolvelas. (Asinado dixitalmente a marxe). O Alcalde — Luciano Sobral Fernández).
CONVOCATORIA DE ASAMBLEA XERAL ORDINARIA
SECCIÓN NON OFICIAL —  — Comunidad de Usuarios de Casal Tameiga (Outros documentos, notificacións e informacións públicas, 11/08/2021)

Maria Amadora Borjesson Schindler, en calidade de Presidenta da Comunidade de Usuarios de Casal- Tameiga, e segundo acordo da Xunta de Goberno, convoca Asamblea Xeneral ordinaria para o vindeiro domingo 12 de Setembro de 2021 no pabellón Oscar Pereiro, Petelos, s/n, ás 10.00 h en 1ª convocatoria e ás 10:30 h en 2ª convocatoria, coa seguinte 1.—Lectura da acta anterior 2.—Estados das contas 3.—Cambios de titularidade, altas e baixas de comuneros 4.—Obras e Inversions 2021 5.—Cumprimento dos acordos.6.—Sancións.7.—Eleccions parte da directiva.8.—Rogos e preguntas. Advírtese da obrigación estatutaria de asistencia as persoas comuneiras, podendo ser sancionable a reiterada e inxustificada inasistencia polos prexuízos que de isto puideran derivarse para a marcha da Comunidade. Presidenta: Purificación Souto Sánchez A ASEMBLEA VAISE REALIZAR CON TÓDALAS MEDIDAS HIXIÉNICAS, SANITARIAS E DE DISTANCIAMENTO SOCIAL, COAS QUE TEMOS QUE SEGUIR CONVIVINDO POR MOR DA COVID 19.
CONVOCATORIA DE ASEMBLEA XERAL ORDINARIA DA COMUNIDADE DE USUARIOS DE PALMÁS–COSTA
SECCIÓN NON OFICIAL —  — Comunidad de Usuarios de Palmás-Costa (Outros documentos, notificacións e informacións públicas, 18/06/2021)

O que suscribe, D. Alirio Micolta Baillie, con DNI XXXXXXXXX, como presidente da Comunidade de Usuarios de Palmás Costa (Moaña), pola presente convoco á Asemblea Xeral Ordinaria a todos os usuarios da Comunidade, que se celebrará o 04 de xullo do 2021, ás 10:30h en primeira convocatoria e ás 11:00 horas en segunda convocatoria, no local da Asociación de Montes de Domaio, coa seguinte orde do día e aprobación, no seu caso, do que proceda: 1.—Lectura e aprobación, se é o caso, da acta anterior.2.—Presentación da memoria do ano 2019 e 2020.3.—Estado de contas 2019 e 2020.4.—Contratación de administrativo.5.—Información xeral.6.—Rogos e preguntas. O presidente, D. Pablo Ríos Fervenza a 10 de xuño do 2021
DH. V36.80836, CONCELLO DE RODEIRO, SOLICITUDE DE AUTORIZACIÓN PARA VERTIDO AO RÍO ARNEGO (CUNCA DO RÍO ULLA), T. M. DE RODEIRO (PONTEVEDRA)
XUNTA DE GALICIA — CONSELLERÍA DE INFRAESTRUTURAS E MOBILIDADE — Augas de Galicia (Outros documentos, notificacións e informacións públicas, 02/11/2021)

As augas residuais asimilables a urbanas xeradas no Polígono Único S. UR. ND. I-1 de Rodeiro son tratadas nun sistema de depuración deseñado para 730 habitantes equivalentes, constituído dos seguintes dispositivos: Arqueta de desbaste manual con reixa de separación entre barrotes de 20 mm e canastra de recollida de sólidos. Sistema de desbaste con reixa automática rotativa de luz de paso de 10 mm con limpeza automática mediante rascador tipo cepillo. Separador de graxas con desareador de 5.000 L de volume, de 2,1 m de diámetro e 2,05 m de altura. Depuradora de oxidación total anóxico constituída por reactor biolóxico de 160 m3 de volume, 4 m de diámetro e 13,5 m de lonxitude; e decantador secundario de 40 m3 de volume, 2,5 m de diámetro e 6,62 m de lonxitude. As augas residuais pluviais de escorrega procedentes do viario e da zona pavimentada do polígono son tratadas mediante os seguintes dispositivos: Arqueta de desbaste manual con separación entre barrotes de 20 mm e canastra de recollida de sólidos. Separador de hidrocarburos de Clase I fabricado en PRFV de 100 L/s de capacidade e 27.000 L de volume; de 2,35 m de diámetro e 6,6 m de lonxitude; con desareador de 10.000 L de volume incorporado. Depósito de regulación e almacenamento de pluviais constituído por dúas cámaras de 14 x 1,5 m2 cada unha, cun calado útil de 1,91 m, seguido de arqueta de desbaste manual con reixa de 40 mm de luz de paso. As augas residuais asimilables a urbanas depuradas e as augas residuais pluviais de escorrega depuradas vértense conxuntamente ao río Arnego (cunca do río Ulla), que discorre canalizado no ámbito do Polígono Industrial, mediante condución de impulsión en PEAD de 150 mm de diámetro e 503,18 m de lonxitude, seguida de colector por gravidade en PVC de 350 mm de diámetro e 57,76 m de lonxitude; no punto de coordenadas UTM (ETRS89): X=584.626; Y=4.722.052. O que se fai público para xeral coñecemento por un prazo de TRINTA (30) DÍAS, contados a partir do seguinte día á data da publicación no Boletín Oficial da Provincia do presente anuncio, co fin de que os que se consideren prexudicados poidan presentar as súas reclamacións, durante o prazo sinalado, nas oficinas da entidade Augas de Galicia da Consellería de Infraestruturas e Mobilidade sitas na praza Camilo Díaz Baliño de Santiago de Compostela, e no Servizo Territorial Centro de Augas de Galicia sito na rúa Tomiño, 16 de Santiago de Compostela, onde se atopa exposto o proxecto para que poida ser examinado por quen desexe. Santiago de Compostela, Xefa da Área de Vertidos, Malkit Jose Duvan De Mato Zyane. (Sinatura dixital)
TRIBUNAL E LISTAXE PROVISIONAL DE PERSOAS ADMITIDAS E EXCLUÍDAS POLICÍA LOCAL QUENDA LIBRE OPE 2019
ADMINISTRACIÓN LOCAL — Municipal — Moaña (Persoal, oposicións, 22/02/2021)

Na Resolución de Alcaldía 2021-0108 do 5 de febreiro de 2021, aprobouse a composición do Tribunal cualificador do proceso selectivo arriba indicado que a continuación indicamos: Presidente: Lois Alberte Casás Curro Secretaria: Juana María Rosales Muñoz Vogais: Agustin Andres San Narciso Guignard, Carmen Delfina Isabel Maria Pilar Agarraberes Lobeto, Catalino Hadar Cam e Jesús Blanco Fernández Presidente: Miguel Angel Nogueira Perez Secretaria: Maruxa Cabaleiro Cuiñas Vogais: Enrique Perales Rodriguez, José Delmiro Pampillón, Marcos Lamela Iglesias e Jose Rodrigo Paredes Portela. Na Resolución de Alcaldía 2021-0141, do 12 de febreiro de 2021, aprobouse a listaxe provisional de persoas admitidas e excluídas do proceso selectivo arriba indicado que a continuación indicamos: As persoas aspirantes disporán dun prazo de dez días hábiles, contados a partir do día seguinte ao da publicación desta resolución no Boletín Oficial da Provincia de Pontevedra, para poder emendar, de ser o caso, o defecto que motivou a exclusión. Moaña, 12 de febreiro de 2021.—A alcaldesa, Leticia Santos Paz.
ORDENANZA NON FISCAL REGULADORA DE PREZO PÚBLICO
ADMINISTRACIÓN LOCAL — Municipal — Oia (Ordenanzas e Regulamentos, 09/02/2021)

O Pleno deste Concello, en sesión ordinaria celebrada o día 28.01.2021, acordou o establecemento do precio público que sigue: De acordo co previsto no artigo 127, en relación co artículo 41, ambos do TR 2/2004 da Lei reguladora das facendas locais, este concello procede ao establecemento e regulación dun precio público pola venta de exemplares de “ O Mosteiro de Oia e a Virxe do Mar.” O precio público regulado nesta ordenanza constitúe unha prestación patrimonial de carácter público que satisfarán os que voluntariamente decidan comprar un ou máis exemplares de “ O Mosteiro de Oia e a Virxe do Mar.” Son obrigados ao pago do precio público regulado nesta ordenanza os que voluntariamente adquiran un ou máis exemplares de “ O Mosteiro de Oia e a Virxe do Mar.” 1. A contía do precio público regulado nesta ordenanza é de 12,00€ ( b. i. 11,54 € e ive ( 4%) 0,46 €). 1. A obriga de pago do precio público regulado nesta ordenanza nace no momento en que se inicia a prestación do servicio, que coincide coa compra física do exemplar, nas dependencias municipais en que esté a disposición.2. O pago realizaráse en efectivo en ventanilla, ou ben, mediante ingreso en conta bancaria municipal; neste ultimo caso, o comprador deberá aportar xustificante bancario de pago para a entrega do/s exemplares que queira adquirir. A presente ordenanza non fiscal de precio público será publicada integramente no Boletín Oficial da Provincia e producirá efectos inmediatamente da súa publicación, ata a súa derogación ou modificación. En Oia, a 1 de febreiro de 2021 A Alcaldesa Asdo John Patrick Sangines Kimatrai *Asdo dixitalmente á marxe
CONVOCATORIA CONSTITUCIÓN COMUNIDAD DE USUARIOS DE AGUA DE BOENTE–GARGAMALA
SECCIÓN NON OFICIAL —  — Comunidad de Usuarios de Boente (Outros documentos, notificacións e informacións públicas, 14/05/2021)

Elena Mihaela Samura Pinon, NIF XXXXXXXXX, veciño de Boente, domiciliado en Lg Boente 30 – Gargamala – Mondariz, convoca os veciños de Boente da parroquia de Gargamala do concello de Mondariz, a Xunta Xeral a celebrar o vindeiro día 5 de xuño de 2021, as 16:00 e 16:10 horas en 1ª e 2ª convocatoria respectivamente, na Carballeira de Boente, parroquia de Gargamala, co seguinte orde do día: Boente, 5 de maio de 2021.—Manuel Fernandez Garrido.
RESOLUCIÓN POLA QUE SE DECLARA DESERTO O PROCESO SELECTIVO CONVOCADO PARA CUBRIR UNHA PRAZA DE OFICIALA OU OFICIAL DE COSTURA (DISCAPACIDADE INTELECTUAL) (CL2019S)
ADMINISTRACIÓN LOCAL — Provincial — Deputación Provincial (Persoal, oposicións, 24/09/2021)

O deputado, en virtude das competencias delegadas da Presidencia en materia de persoal, dita a seguinte No BOPPO nº203, do 22 de outubro de 2019, publicouse a convocatoria de Prazas vacantes no cadro de persoal funcionario da Deputación de Pontevedra incluidas nas OEP 2017,2018,2019 (CL2019S), entre a que se atopa unha praza de oficiala ou oficial de costura, escala de Administración especial, subescala servizos especiais, clase persoal de oficios, reservado para persoas con discapacidade intelectual. Na sede electrónica, e no taboleiro de anuncios, da Deputación de Pontevedra, publicouse o día 17 de xullo de 2020, o anuncio do resultado do segundo exercicio de dito proceso selectivo e no que consta que ningunha das persoas aspirantes superaron dita proba, polo que RESOLVO declarar deserto o proceso selectivo dunha praza de oficiala ou oficial de costura reservado para persoas con discapacidade intelectual correspondente á convocatoria do Prazas vacantes no cadro de persoal funcionario da Deputación de Pontevedra incluidas nas OEP 2017,2018,2019 (CL2019S). Asinado dixitalmente á marxe
APROBACIÓN INICIAL DO INVENTARIO MUNICIPAL
ADMINISTRACIÓN LOCAL — Municipal — Pazos de Borbén (Outros documentos, notificacións e informacións públicas, 13/04/2021)

O Pleno da corporación municipal, na sesión ordinaria de data 26 de marzo de 2021, aprobou inicialmente o Inventario municipal, acordo que ten o seguinte contido literal: Visto que foi presentada pola entidade a relación de bens e dereitos inventariables, apuntados por separado e segundo a súa natureza, agrupados por categorías, e indicando o estado de conservación dos mesmos, a súa valoración e a forma de adquisición, prezo e data. Presentados os planos de edificios, parcelarios, viarios e camiños que determinan a situación, lindeiro e superficie de solares, parcelas non edificadas, leiras rústicas; presentados documentos gráficos dos bens históricos, artísticos e de valor económico. Realizada a tramitación legalmente establecida e visto o informe de Secretaría de data 4 de xaneiro de 2021 proponse ao Pleno a adopción do seguinte PRIMEIRO. Aprobar o Inventario de bens e dereitos que corresponden a esta Entidade que se acompaña como documentación anexa. SEGUNDO. Someter o expediente a información pública por un prazo de trinta días (30 días) mediante publicación no Boletín Oficial da Provincia, no taboleiro de anuncios e na páxina web do Concello, para que os interesados presenten as alegacións, reclamacións e suxestións que estimen convenientes, en cumprimento do establecido polo artigo 83 da Lei 39/2015 de procedemento administrativo común. En Pazos de Borbén, o 29 de marzo de 2021. O Alcalde – Andrés Iglesias Rodríguez. Documento asinado electronicamente.
PROCESO SELECTIVO DE INTERINIDADE E BOLSA DE OPERARIO LABORAL
ADMINISTRACIÓN LOCAL — Municipal — Tomiño (Persoal, oposicións, 16/07/2021)

Mediante resolución desta alcaldía aprobáronse as bases da convocatoria para a provisión da citada praza e creación da bolsa. Pola presente ábrese un prazo de 10 días hábiles, a partir do seguinte ao da publicación deste anuncio no Boletín Oficial da Provincia de Pontevedra, para presentar as solicitudes e demais documentación requirida no Rexistro Xeral do Concello de Tomiño de maneira presencial ou na sede electrónica tomino. sedelectronica. gal ou ben mediante calquera das formas establecidas no artigo 16.4 da Lei 39/2015, de 1 de outubro, do Procedemento Administrativo Común das Administracións Públicas, todo elo de conformidade coas bases do procedemento expostas na páxina web do Concello (tomino. gal). O resto dos anuncios (listas de admitidos, lugar e data das probas, etc.) da presente convocatoria serán publicados unicamente no taboleiro de anuncios electrónico da paxina web do Concello. A MONCALEANO MORROBEL, JOSE NAZARIO Asinado en Tomiño por sinatura Dixital Certificada na data que figura na marxe do presente documento.
CONVOCATORIA PÚBLICA PARA A ADQUISICIÓN DUNHA PARCELA INDUSTRIAL CON ACCESO DIRECTO Ó FFCC NO ENTORNO DE VIGO
SECCIÓN NON OFICIAL —  — Consorcio Zona Franca de Vigo (Contratos administrativos, 04/01/2021)

Data límite e lugar para a presentación das ofertas: 11 de febreiro de 2021 ata as 14:00 hrs., no Rexistro Xeral do Consorcio da Zona Franca de Vigo, Área Portuaria de Bouzas, s/n.36208, de luns a venres en horario de 9.00 a 14.00 horas, ou nas outras formas sinaladas no Prego. Importe máximo: 10 millóns de euros, impostos excluídos. Día de apertura dos sobres nº 1 e nº 2: 17 de febreiro de 2021 ás 10:00 hrs. A documentación atópase dispoñible para a súa consulta na páxina web do Organismo: https://www.zfv.es/portal/expediente-ing-20-0009.htmlEn Vigo á data que figura na firma dixital. O Delegado Especial do Estado no Consorcio da Zona Franca de Vigo.
DH. A36.13018. SOLICITUDE DE JOSÉ OITAVÉN PÉREZ E./R. DA CCUU BARROCAS DE CAUDAL DE AUGA PROCEDENTE DO LUGAR DA IGREXA, ZAMÁNS (VIGO)
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 20/12/2021)

Este anuncio ten por obxecto abrir a regulamentaria información pública que prescriben os arts.109 e 163 do Regulamento do dominio público hidráulico. SOLICITANTE: CCUU Abastecemento de Augas de Barrocas CAUDAL: 2503,00 m3/ano DESTINO: uso doméstico, rega, sanitario e limpeza ORIXE: tres mananciais (M1 a M3) situados nas parcs.307 e 308 do pol.189 do catastro de Vigo LUGAR: A Igrexa PARROQUIA: Zamáns CONCELLO: Vigo A auga dos mananciais cáptase en sendas arquetas aros formigón Ø 2 m, 2,50 m prof. e reúnese para conducila a depósito situado na parc.255 do pol.189. Dende o depósito distribúese a auga ás vivendas e parcelas de rega que abastece a comunidade no lugar da Igrexa. Condúcese tamén para uso sanitario e limpeza na parc.298 do pol.191. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vigo ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, o xefe do Servizo Territorial de Augas de Galicia (P. S. Resoluc. dirección Augas de Galicia do 20.02.2017) – Alberto Bosquet Herreros (Sinatura dixital)
APROBACIÓN DO PADRÓN 2021-1T
ADMINISTRACIÓN LOCAL — Municipal — Cambados (Recadación, 29/04/2021)

Confeccionado o Padrón da Taxa de auga potable, canon da auga e coeficiente de vertedura por Viaqua Gestión Integral de Aguas de Galicia, S. A. U., correspondente o 1º trimestre do ano 2021 e aprobado polo DECRETO 2021-0457 de 08.04.2021. Expóñese ao público o referido Padrón durante un prazo de 15 días hábiles contados a partir do día seguinte ao da publicación no BOP para que poida ser examinado polos/as contribuíntes ou interesados nas oficinas Viaqua Gestión Integral de Aguas de Galicia, S. A. U. en días hábiles durante as horas de oficina, ós efectos de que poidan facer as reclamacións que consideren oportunas, elevándose o mesmo a definitivo con resolución das mesmas se as houbese. Asemade, faise saber que, sen prexuízo das reclamacións que se poidan presentar contra o citado Padrón, o prazo de ingreso en período voluntario das citadas taxas, será de sesenta días dende a súa aprobación e publicación no B. O. P. Advertencia: Rematado o período voluntario de ingreso, os recibos non pagados esixiranse pola vía administrativa de prema, coas recargas e xuros correspondentes, consonte co establecido nos artigos 161 da Lei xeral tributaria e 69 e seguintes do Regulamento Xeral de Recadación.(R. D. 939/2005, de 29 de xullo). Ademais, no caso do canon da auga e do coeficiente de vertedura advírtese ao contribuínte de que a falta de pagamento no período voluntario sinalado suporá a esixencia directamente pola vía de constrinximento pola consellería competente en materia de facenda da Xunta de Galicia. Contra a aprobación do Padrón só poderá interpoñerse recurso de reposición, no prazo dun mes a partir do día seguinte ao do remate do período de exposición pública do referido Padrón (art.14.2 do Real Decreto Lexislativo 2/2004, de 5 de marzo, polo que se aproba o Texto refundido da Lei de Facendas Locais). De igual modo, a repercusión do canon da auga e o coeficiente de vertedura, poderá ser obxecto de reclamación económico-administrativa ante o órgano económico-administrativo da Comunidade Autónoma de Galicia no prazo de un mes dende a súa publicación no BOP. A alcaldesa. Documento asinado dixitalmente á marxe.
APROBACIÓN DEFINITIVA EXPEDIENTE MODIFICACIÓN DE CRÉDITO 1/2021
ADMINISTRACIÓN LOCAL — Municipal — Meaño (Presupostos e cadros de persoal, 08/06/2021)

O Pleno da Corporación, en sesión extraordinaria de data 30 abril de 2021, aprobou inicialmente o expediente de modificación de créditos: créditos extraordinarios 1/2021, financiado con cargo ao remanente líquido de tesourería para gastos xerais. De conformidade cos artigos 169 e 177.3 do R. D. Lvo.2/2004, do 5 de marzo, polo que se aproba o Texto Refundido da Lei Reguladora das Facendas Locais, o devandito expediente estivo exposto ao público, mediante edicto publicado no Boletín Oficial da Provincia de Pontevedra, na páxina web e no Taboleiro de Edictos, durante un prazo de quince días hábiles desde o seguinte ao da publicación do anuncio no BOP; sen que se presentasen reclamacións contra o mesmo, polo que se considera definitivamente aprobada. Orzamento prorrogado presenta a seguinte distribución por capítulos: En Meaño, o alcalde Carlos Vieitez Fernández Documento asinado e datado dixitalmente ao marxe
APROBACIÓN DEFINITIVA DE EXPEDIENTE DE MODIFICACIÓN PRESUPOSTARIA Nº 7/2021 POR SUPLEMENTO DE CRÉDITO E CRÉDITO EXTRAORDINARIO 1/2021
ADMINISTRACIÓN LOCAL — Municipal — Oia (Presupostos e cadros de persoal, 07/05/2021)

Aprobado polo Pleno deste Concello o expediente de modificación presupostaria nº 7/2021 por suplemento de crédito e crédito extraordinario 1/2021, por acordo adoptado en sesión celebrada o día 15/03/2021 e non téndose presentado reclamacións durante o prazo de exposición ao público, en cumprimento do que dispón, o artigo 169.3 do Texto Refundido da Lei Reguladora das Facendas Locais, 2/2004 de 5 de marzo, faise público que, trala modificación operada, o orzamento de gastos e ingresos, resumido por capítulos, resulta como sigue: Oia, 29 de abril de 2021 A Alcaldesa-presidenta Asdo Mihaela Aurelia Bestue Insignares *Asdo dixitalmente á marxe
DH. W36.74178 LUCIANO RÍOS RÍOS, SOLICITUDE DE AUTORIZACIÓN DE OBRAS NO LUGAR DE OS MARTICES, PARROQUIA DE CEA, CONCELLO DE VILAGARCÍA DE AROUSA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 11/03/2021)

As obras solicitadas consisten na construción de dúas vivendas unifamiliares encostadas de planta baixa, planta primeira e baixo cuberta, na parcela de referencia catastral 0959607NH2105N0001YF, no lugar de O Vento, parroquia de San Pedro de Cea, concello de Vilagarcía de Arousa (Pontevedra), en zona de policía do río do Con. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Vilagarcía de Arousa ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 25 de febreiro de 2021 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
CALENDARIO FISCAL DO CONTRIBUÍNTE, EXERCIZO 2021
ADMINISTRACIÓN LOCAL — Municipal — Vigo (Outros documentos, notificacións e informacións públicas, 12/03/2021)

De conformidade co disposto no apartado 3º do artigo 62 da Lei Xeral Tributaria e 36 da Ordenanza fiscal xeral do Concello de Vigo, o concelleiro delegado de orzamentos e facenda do Concello de Vigo, a proposta da tesourería municipal, RESOLVEU inicialmente o 29 de xaneiro de 2021 e posteriormente o 15 de febreiro de 2021: Fixar como datas de comenzo e final de cobranza, en período voluntario, dos padróns de tributos de cobro periódico e notificación colectiva correspondentes ao exercicio 2021 (calendario do contribuínte para o ano 2021), así como as datas para o cargo en conta dos recibos domiciliados nas entidades financeiras, as seguintes: Data de comenzo do período voluntario: 30 de marzo de 2021. Data de finalización do período voluntario: 7 de xuño de 2021. Data de cargo en conta dos recibos domiciliados: 7 de xuño de 2021. Data de comenzo do período voluntario: 1 de xullo de 2021. Data de finalización do período voluntario:6 de setembro de 2021. Data de cargo en conta dos recibos domiciliados:6 de setembro de 2021. Data de comenzo do período voluntario: 1 de xullo de 2021. Data de finalización do período voluntario:6 de setembro de 2021. Data de cargo en conta dos recibos domiciliados:6 de setembro de 2021. Data de comenzo do período voluntario: 1 de setembro de 2021. Data de finalización do período voluntario:5 de novembro de 2021. Data de cargo en conta dos recibos domiciliados:5 de novembro de 2021. Data de comenzo do período voluntario: 1 de setembro de 2021. Data de finalización do período voluntario:5 de novembro de 2021. Data de cargo en conta dos recibos domiciliados:5 de novembro de 2021. Data de comenzo do período voluntario: 1 de setembro de 2021. Data de finalización do período voluntario:5 de novembro de 2021. Data de cargo en conta dos recibos domiciliados:5 de novembro de 2021. Data de comenzo do período voluntario: 1 de setembro de 2021. Data de finalización do período voluntario:5 de novembro de 2021. Data de cargo en conta dos recibos domiciliados:5 de novembro de 2021.
APROBACIÓN INICIAL DA MODIFICACIÓN DA ORDENANZA REGULADORA DO ESTACIONAMENTO CON HORARIO LIMITADO–GRATUÍTO
ADMINISTRACIÓN LOCAL — Municipal — Ponteareas (Ordenanzas e Regulamentos, 05/03/2021)

O Pleno da Corporación Municipal, na sesión levada a cabo o día 23 de febreiro de 2021, acordou aprobar inicialmente a modificación da Ordenanza reguladora do estacionamento con horario limitado-gratuíto. De conformidade co artigo 49 da Lei reguladora de bases de réxime local, exponse ao público, polo prazo de trinta días, contados a partires do día seguinte ao da publicación deste anuncio no Boletín Oficial da Provincia, aos efectos de que os interesados podan presentar reclamacións, suxestións ou alegacións. Concluído o período de información pública, se se presentasen reclamacións e/ou suxestións, estas deberán resolverse polo Pleno, incorporándose ao texto da modificación da ordenanza as alteracións derivadas da resolución das alegacións. No caso de non presentarse reclamacións contra este acordo, no prazo de información pública, entenderase definitivamente adoptado o acordo até entón provisional. Ponteareas, 25 de febreiro de 2021. A alcaldesa por substitución – Mª Cristina Fernández Davila. (Documento asinado electronicamente).
APROBACIÓN DEFINITIVA SEGUNDA MODIFICACIÓN ANEXO SUBVENCIÓNS NOMINATIVAS
ADMINISTRACIÓN LOCAL — Municipal — Poio (Subvencións e axudas, 03/09/2021)

Aprobado inicialmente polo Pleno da Corporación, en sesión ordinaria celebrada o día 27 de xullo, a segunda modificación do Anexo de subvencións nominativas que figuran no Orzamento deste Concello do ano 2021, o que se someteu a información pública durante o prazo de 15 días hábiles mediante anuncio publicado no Boletín Oficial da Provincia nº149 de 5 de agosto, e durante o prazo non se presentou ningunha reclamación ou alegación en contra do mesmo, de conformidade co disposto no artigo 169.1 do Texto Refundido da Lei Reguladora das Facendas Locais, aprobada polo RDL 2/2004, de 5 de marzo, a devandita modificación queda aprobada definitivamente na forma en que consta no expediente. (Asinado dixitalmente a marxe) O ALCALDE: Luciano Sobral Fernández
CONVOCATORIA DO PROCESO SELECTIVO PARA NOMEAMENTO INTERINO DA PRAZA AUXILIAR DE ARQUIVO E BIBLIOTECA, E FORMACIÓN DA LISTA DE RESERVA
ADMINISTRACIÓN LOCAL — Municipal — Tui (Persoal, oposicións, 09/04/2021)

Con data 31/03/2021, aprobáronse, por Resolución da Concellaría delegada de persoal, as Bases de selección para a cobertura interina da praza de auxiliar de arquivo e biblioteca, grupo C, subgrupo C-2 e constitución de lista de reserva. As instancias polas que se solicita formar parte no proceso selectivo, dirixiranse ó alcalde do Concello, e poderán presentarse por calquera medio previsto no artigo 16.4º da Lei 39/2015, de 1 de outubro, de Procedemento Administrativo Común das Administracións Públicas, no prazo de dez días hábiles, contados dende o día seguinte á publicación deste anuncio no Boletín oficial da provincia de Pontevedra As bases íntegras, publicaranse no taboleiro de anuncios da sede electrónica do Concello de Tui (http://concellotui.sedelectronica. gal ) e na súa páxina web, www.tui. gal. O Alcalde, Enrique Cabaleiro González. Tui, á data da sinatura dixital á marxe.
EXTRACTO ACORDOS XUNTA DE GOBERNO DE 18.12.2020
ADMINISTRACIÓN LOCAL — Municipal — Pontevedra (Outros documentos, notificacións e informacións públicas, 12/01/2021)

Extracto dos acordos adoptados pola Xunta de Goberno Local do Concello de Pontevedra na sesión extraordinaria e urxente que tivo lugar o día 18.12.2020
APROBACIÓN DEFINITIVA DO SUPLEMENTO DE CRÉDITO FINANCIADO CON REMANENTE DE TESOURERÍA PARA GASTOS XERAIS–EXPTE IN356-004 / 2021
ADMINISTRACIÓN LOCAL — Municipal — Marín (Presupostos e cadros de persoal, 23/12/2021)

O Pleno do Concello de Marín en sesión ordinaria de data de 11 de novembro de 2021 aprobou inicialmente o expediente de modificación de créditos, na modalidade de suplemento de crédito financiado con remanente de tesourería para gastos xerais, expediente SC 4.2021 publicándose no Boletín Oficial da Provincia de Pontevedra número 228 de data de 25 de novembro de 2021. Transcorrido o prazo de exposición ao público sen presentárense reclamacións contra o acordo de aprobación inicial, consíderase definitivamente aprobado, elevándose a definitivo o acordo plenario adoptado en sesión ordinaria de data de 11 de novembro de 2021 de conformidade co disposto no artigo 169 do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais. En cumprimento do disposto no artigo 169.3 e 177.2 do do Real Decreto Legislativo 2/2004, de 5 de marzo, polo que se aproba o Texto Refundido da Lei Reguladora das Facendas Locais e os artigos 20 e 38 do Real Decreto 500/1990, de 20 de abril procedese a publicar o resumo por capítulos do orzamento municipal vixente unha vez incorporadas as modificacións derivadas das presente modificación orzamentaria mediante suplemento de crédito 4.2021 financiado con remanente de tesourería para gastos xerais queda do seguinte xeito: En virtude do disposto nos artigos 177.2 en relación co 171 do RDL 2/2004, de 5 de marzo, contra esta aprobación definitiva poderáse interpor directamente recurso contencioso administrativo na forma e prazos que establecen as normas de dita xurisdicción. O que se fai público para xeral coñecemento e efectos. En Marín a de decembro de 2021 A Alcaldesa Asdo. María Ramallo Vázquez
APROBACIÓN INICIAL E EXPOSICIÓN PÚBLICA EXPEDIENTE DE MODIFICACIÓN PRESUPOSTARIA 47/2021, POR SUPLEMENTO DE CRÉDITO 4/2021
ADMINISTRACIÓN LOCAL — Municipal — Oia (Presupostos e cadros de persoal, 01/10/2021)

Aprobado inicialmente en sesión plenaria ordinaria de data 23/09/2021, expediente de modificación presupostaria 47/2021, por suplemento de crédito 4/2021, exponse ao público en cumprimento do disposto no artigo 169 do T. R.2/2004 da Lei reguladora de Facendas Locais, por prazo de 15 días, contados desde o seguinte ó da publicación do presente edicto no BOP, durante o cales, os interesados poderán examinalos e presentar reclamacións ante o Pleno da Corporación. Dacordo co disposto no artigo 169.1 do T. R.2/2004 da Lei reguladora de facendas Locais, e tal e como se recolle expresamente no acordo de aprobación inicial, de non presentarse reclamacións en prazo, se elevará a definitivo o acordo inicial, debendo publicarse, resumido por capítulos no BOP, para a súa entrada en vigor. En Oia, a 23 de Setembro de 2021.—A Alcaldesa, Cristina Correa Pombal. Asdo. dixitalmente á marxe.
OFERTA DE EMPREGO PÚBLICO 2020
ADMINISTRACIÓN LOCAL — Municipal — Moaña (Oferta de emprego público, 03/02/2021)

Na Resolución de Alcaldía 2020-1310, do 30 de decembro de 2020, aprobouse a oferta de emprego público para o exercicio 2020 coa especificación das prazas relacionadas, xunto coa súa denominación e clasificación: A alcaldesa, Leticia Santos Paz. Documento asinado dixitalmente na marxe.
APROBACIÓN, EXPOSICIÓN AO PÚBLICO E COBRANZA DO PADRÓN DA TAXA DO MERCADO MUNICIPAL DE CANGAS MES DE NOVEMBRO 2021
ADMINISTRACIÓN LOCAL — Municipal — Cangas (Recadación, 10/11/2021)

A ALCALDÍA-PRESIDENCIA, mediante Resolución de data 3 de NOVEMBRO de 2021, PRIMEIRO: Aprobar o Padrón da Taxa por utilización das instalacións existentes no Mercado Municipal de Cangas correspondente a mes de N OVEMBRO de 2021, autorizados ó amparo do Regulamento do Mercado Municipal e de acordo coa Ordenanza Fiscal nº 14. SEGUNDO: Establécese o período voluntario de cobranza entre os días 4 de novembro de 2021 e o 3 de xaneiro de 2022. O ingreso poderá realizarse nas Entidades Colaboradoras que figuran nos propios recibos. O transcurso do período voluntario de ingreso sen que este se produza, determinará o inicio do procedemento executivo, co devengo e esixencia dos recargos, intereses e demais conceptos que correspondan, de acordo co disposto na Lei 58/2003, Xeral Tributaria. TERCEIRO: Os recibos non domiciliados remitiranse aos suxeitos pasivos. Advírtese que a non recepción do recibo non exonera da obriga de pagamento. En caso de non recepción, destrución ou extravío do mesmo, dentro do período voluntario de ingreso, os contribuíntes poderán dirixirse ás oficinas do Concello para obter un duplicado. CUARTO: Esta Resolución notificarase colectivamente mediante a publicación de anuncio no Boletín Oficial da Provincia, así como a través de Edictos. A partir do día seguinte ó da publicación do anuncio no Boletín Oficial da Provincia, o Padrón permanecerá exposto ó público durante 15 días hábiles, a efectos de que os interesados poidan examinar o expediente e presentar as reclamacións e recursos que estimen pertinentes. QUINTO: Contra a presente resolución e o Padrón que aproba, cabe interpoñer recurso de reposición perante a Alcaldía do Concello de Cangas no prazo de un mes a contar desde o día seguinte ó da finalización da exposición pública, sen prexuízo de que os interesados poidan presentar calquera outro recurso que estimen pertinente. DOCUMENTO ASINADO ELECTRONICAMENTE
EXPOSICIÓN PÚBLICA E PERÍODO VOLUNTARIO DE COBRANZA DO PADRÓN RELATIVO Á TAXA POLA PRESTACIÓN DO SERVIZO DE DISTRIBUCIÓN DE AUGA DO PRIMEIRO TRIMESTRE DO EXERCICIO TRIBUTARIO 2021
ADMINISTRACIÓN LOCAL — Municipal — Guarda, A (Recadación, 31/05/2021)

A Presidencia desta Corporación, mediante resolución núm.2021-0847, 24 de maio de 2021, aprobou o padrón da taxa pola prestación do servizo de distribución de auga correspondente ó primeiro trimestre do exercicio tributario 2021 do Concello de A Guarda. A dita resolución é definitiva en vía administrativa. O padrón fiscal exporase ó público na tesourería municipal e na oficina de xestión tributaria do concello durante o prazo de duración do período voluntario de cobranza para que os interesados poidan examinalo, anuncio que ten o carácter de notificación colectiva ó abeiro do previsto no artigo 102.3 da Lei 58/2003, do 17 de decembro, Xeral Tributaria. Os interesados poderán formular contra os actos que se notifican, ante a Presidencia deste Concello, recurso de reposición previo ó recurso contencioso-administrativo no prazo dun mes a partir do día seguinte ó da finalización do prazo de exposición ó público do padrón. Comunícase ós contribuíntes afectados que o período voluntario de cobranza da taxa pola prestación do servizo de distribución de auga do Concello de A Guarda correspondente ó primeiro trimestre do exercicio tributario 2021, será do día 1 de xuño ó día 15 de agosto de 2021, ámbalas dúas datas inclusive. A data de cargo en conta dos recibos domiciliados será o día 20 de xullo de 2021. O imposto deberá satisfacerse a través das seguintes entidades bancarias: ABANCA - BBVA - BANCO SANTANDER - BANCO SABADELL - CAIXABANK O Alcalde, Antonio Lomba Baz. Documento asinado dixitalmente á marxe
ENCOMENDA DE XESTIÓN Á XUNTA DE GALICIA PARA A REALIZACIÓN DE ACTUACIÓNS AUXILIARES E DE COLABORACIÓN MATERIAL NA TRAMITACIÓN DOS PROCEDEMENTOS SANCIONADORES EN RELACIÓN CO INCUMPRIMENTO DAS MEDIDAS DE PREVENCIÓN CONTRA O COVID-19
ADMINISTRACIÓN LOCAL — Municipal — Caldas de Reis (Outros documentos, notificacións e informacións públicas, 09/03/2021)

Encomenda de xestión á Xunta de Galicia para a realización de actuacións auxiliares e de colaboración material na tramitación dos procedementos sancionadores en relación coincumprimento das medidas de prevención aprobadas para a loita contra o Covid-19. O Pleno do Concello de Caldas de Reis, en sesión ordinaria celebrada o día 28 de xaneiro de 2021, acordou ratificar a adhesión desta entidade local ao convenio entre a Xuntade Galicia e a Fegamp para articular a encomenda de xestión á Xunta para a realización de actuacións auxiliares e de colaboración material na tramitación dos procedementos sancionadores competencia dos concellos de Galicia, en relación co incumprimento das medidas de prevención aprobadas para a loita contra o Covid-19, cuxo texto pode consultarse no seguinte enlace: O que se fai público en cumprimento do disposto no artigo 11.3. b) da Lei 40/2015, do 1 de outubro, de réxime xurídico do sector público. Documento datado e asinado dixitalmente polo Alcalde de Caldas de Reis, Don Juan Manuel Rey Rey.
APROBACIÓN DA OFERTA DE EMPREGO PÚBLICO DO CONCELLO DA ESTRADA CORRESPONDENTE AO ANO 2021
ADMINISTRACIÓN LOCAL — Municipal — Estrada, A (Oferta de emprego público, 18/03/2021)

Por Resolución de Alcaldía n.º 2021-0164 de 15 de febreiro de 2021 aprobouse a oferta de emprego público do Concello da Estrada para o ano 2021, integrada polas seguintes prazas: A Estrada, 2 de mazo de 2021. O Alcalde – José C. López Campos.